

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** [**secretar@tirgumures.ro**](mailto:secretar@tirgumures.ro) **www.tirgumures.ro**

**Nr. 70.980 din 12.11.2019**

***Data publicării pe site: 12.11.2019***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***„Proiectul de hotărâre privind interzicerea faptelor de cerșetorie pe raza administrativ - teritorială a Municipiului Târgu Mureş”***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administraţia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***22 noiembrie******2019*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind interzicerea faptelor de cerșetorie pe raza administrativ - teritorială a Municipiului Târgu Mureş”****.*

*Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

*Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***22 noiembrie 2019.***

***Pentru informații suplimentare vă stăm la dispoziție la telefon 0265.269571.***

**Secretarul Municipiului Târgu Mureş,**

**Buculei Dianora-Monica**

Întocmit,

# ROMÂNIA PROIECT

**JUDEŢUL MUREŞ (nu produce efecte juridice)\***

**MUNICIPIUL TÂRGU MUREŞ**

**DIRECŢIA POLIŢIA LOCALĂ VICEPRIMAR**

**dr.Makkai Grigore**

**NR.13681 din 07.11.2019**

**R E F E R A T D E A P R O B A R E**

**privind interzicerea faptelor de cerșetorie pe raza administrativ - teritorială a Municipiului Târgu Mureş**

O problemă substanțială cu care se confruntă întreaga societate românească la momentul actual este amploarea fenomenului cerșetoriei, fiind implicați cu predilecție și copii .

Având în vedere faptul că dintre toate formele de exploatare a victimelor, obligarea la cerșetorie este cea mai vizibilă desfăşurându-se în locuri publice (străzi, intersecţii, magazine, centre comerciale etc.), fiind susţinută de milostenia şi bunăvoinţa societăţii civile, imaginea unor astfel de acțiuni constituie un impact extrem de negativ asupra întregii comunități locale .

Fapta de cerșetorie este prevăzută de **art.2 alin.3) din Legea nr.61/1991** republicată

pentru sancţionarea faptelor de încălcare a unor norme de convieţuire socială, a ordinii şi liniştii publice, respectiv :

***“ apelarea, în mod repetat, la mila publicului , de către o persoană aptă de muncă, precum și determinarea unei persoane la săvârșirea unor astfel de fapte „ .***

***Însă, prin prezenta reglementare tindem la aplicarea sancțiunii contravenționale ori de câte ori se înregistrează acest fenomen practicat de diverse persoane ( inclusiv venite din alte localități ).***

***Direcția Poliția Locală, Direcția de Asistență Socială și D.G.A.S.P.C Mureș, au desfășurat de – a lungul timpului diverse acțiuni comune pentru descurajarea acestui fenomen.***

***Considerăm că numai o intervenție promptă și categorică a societății prin instituțiile abilitate dar și de ocrotire a minorilor ar mai reprezenta o soluție de rezolvare a acestui fenomen, prin identificarea și sancționarea persoanelor vinovate .***

Prin urmare, atâta timp cât persoanele (minori, persoane determinate la săvârșirea faptei de cerșetorie) vor fi preluate din stradă şi asistate corespunzător, persoana care se face vinovată de determinare nu va mai putea exploata, iar victima va fi sprijinită să nu mai ajungă într-o astfel de situaţie.

Conform art.6 alin.1) lit.d) din Legea poliției locale nr.155/2010/R “ În domeniul ordinii şi liniştii publice poliţia locală are printre alte atribuții, și acelea potrivit cărora:

***d) acţionează pentru identificarea cerşetorilor, a copiilor lipsiţi de supravegherea şi ocrotirea părinţilor sau a reprezentanţilor legali, a persoanelor fără adăpost şi procedează la încredinţarea acestora serviciului public de asistenţă socială în vederea soluţionării problemelor acestora, în condiţiile legii”;***

În aplicarea reglementării legale sus enunțate și având în vedere cele expuse anterior, respectiv în scopul asigurării unui climat de ordine și liniște publică pe raza administrativ-teritorială a Municipiului Târgu Mureș, în conformitate cu prevederile art. 196 alin.(1), lit.a) din O.U.G. nr.57/2019 privind Codul administrativ, propunem spre dezbatere și aprobare Consiliului Local al Municipiului Târgu Mureș, proiectul de hotărâre alăturat .

**DIRECTOR EXECUTIV DIRECTOR EXECUTIV**

ec. Năznean Ana Maier Mihaela

**DIRECTOR EXECUTIV**

Matiș Raul Dacian

**\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm.din O.U.G.nr.57/2019**

**ROMÂNIA PROIECT JUDEȚUL MUREȘ (nu produce efecte juridice)\***

**CONSILIUL LOCAL MUNICIPAL TÂRGU MUREȘ**

**VICEPRIMAR**

**dr.Makkai Grigore**

**H O T Ă R Â R E A nr.\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_**

**privind interzicerea faptelor de cerșetorie pe raza administrativ – teritorială a Municipiului Târgu Mureș**

***Consiliul local municipal Târgu Mureș, întrunit în ședință ordinară de lucru*,**

Văzând Referatul de aprobare al Direcției Poliția Locală nr. 13681din 07.11.2019 *privind* *interzicerea faptelor de cerșetorie pe raza administrativ-teritorială a Municipiului Târgu Mureș,*

Având în vedere prevederile art.6 lit.d) din Legea poliției locale nr.155/2010/R și prevederile Hotărârii Guvernului nr.1332/29.12.2010, privind aprobarea Regulamentului Cadru de Organizare și Funcționare a Poliției Locale, a Legii nr. 272/2004, republicată privind protecţia şi promovarea drepturilor copilului;

Ținând cont de dispozițiile art.5 alin (2) lit.b) și alin.(3) lit.a), coroborat cu art.24 alin.(1) din Ordonanța Guvernului nr.2/2001, privind regimul juridic al contravențiilor, cu modificările și completările ulterioare,

În temeiul art.129 alin.(1) și alin.(2) lit.d), alin.(7), lit.g), art.139 alin.(1), art.196 alin.(1) lit.a) din Ordonanța de Urgență a Guvernului nr.57/2019, privind Codul Administrativ,

**H o t ă r ă ș t e**:

**Art**.**1** (1) Fapta persoanei de a apela la mila publicului pentru obținerea de foloase materiale prin ocuparea locurilor publice cu afectarea imaginii și a condițiilor de mediu pe raza administrativ - teritorială a Municipiului Târgu Mureș, constituie contravenție.

(2) Când fapta prevăzută la alin.(1) este săvârșită de minori care au împlinit vârsta de 14 ani procesul-verbal va cuprinde şi numele, prenumele şi domiciliul părinţilor sau ale altor reprezentanţi ori ocrotitori legali ai acestuia.

**Art**.**2** (1) Contravenția prevăzută la art.1. se sancționează cu amenda de la 100- 500 lei.

(2) Pentru contravenția prevăzută la art.1 săvârșită de minorii care au împlinit 14 ani minimul şi maximul amenzii se reduc la jumătate.

**Art.3**.(1)Minorii lipsiți de supravegherea și ocrotirea părinților sau a reprezentanților legali identificați pe raza teritorială a municipiului Târgu Mureș săvârșind fapta prevăzută la art.1, vor fi încredințați *Serviciului de intervenție în regim de urgență, abuz, neglijare, trafic, migrare și telefonul copilului din cadrul Direcției Generale de Asistență Socială și Protecția Copilului Mureș*, în vederea soluționării problemelor acestora în condițiile legii.

**(**2) În cazul persoanelor adulte însoțite de minori identificate și sancționate pentru săvârșirea faptei de cerșetorie, Direcția Poliția Locală va proceda la informarea Direcției de Asistentă Socială Mureș și a Inspectoratului Județean de Politie Mureș, în vederea continuării procedurilor legale care se impun.

**Art.4** Constatarea și sancționarea contravenției prevăzute la art.1 se face de către polițiștii locali din structura organizatorică a Municipiului Târgu Mureș.

**Art.5** Contravenientul poate achita în termen de 15 zile de la data înmânării procesului – verbal ori, după caz, de la data comunicării acestuia, jumătate din minimul amenzii prevăzute în prezenta hotărâre, persoanele abilitate să aplice sancțiunea făcând mențiune despre această posibilitate în procesul - verbal.

**Art.6** Prevederile prezentei hotărâri se completează cu dispozițiile Ordonanței Guvernului României nr.2/2001, privind regimul juridic al contravențiilor, aprobată cu modificări prin Legea nr.180/2002, cu modificările și completările ulterioare.

**Art.7** Prezenta hotărâre va fi transmisă pentru informare Direcției Generale de Asistență Socială și Protecția Copilului Mureș și I.P.J.Mureș.

**Art.8** Cuaducerea la îndeplinire a prevederilor prezentei hotărâri se încredințează Executivul Municipiului Târgu Mureș prin Direcția Poliția Locală, Direcția de Asistență Socială Mureș și Direcția Economică.

**Art.9** În conformitate cu prevederile art 200 coroborat cu art.252 alin.1, lit.”c”, art.255 din O.U.G.nr.57/2019 privind Codul administrativ, precum și prevederile art.3 alin.1) din Legea nr.554/2004, legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Vizat de legalitate**

**Secretarul Municipiului Târgu Mureș**

**Buculei Dianora Monica**

\* **Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art.196 și urm. din O.U.G.nr.57/2019**